cyanic-selkie/wikianc huggingface dataset:
Կի Սոն Յոն
Հարավային Կորեայի հավաքական
2007 թվականի նոյեմբերի 19-ին Ուզբեկստանի դեմ խաղում, երիտասարդական թիմի զրոյական ոչ ոքիից հետո, կորեացի երկրպագուների քննադատություններին ի պատասխան Սոն Յոնը «Cyworld» սոցանցի իր էջում գրել է. «Եթե դուք հիասթափված եք, ապա ինչու՞ դուք ինքներդ դուրս չգաք ու չխաղաք»։ Կին ջնջեց արտահայտությունը այն բանից հետո, երբ այն քննադատվեց ։
2008 թվականի սեպտեմբերի 5-ին աշխարհի առաջնություն 2010-ի որակավորման փուլում կայացած Հորդանանի հետ խաղում Սոն Յոնը դեբյուտեց առաջին ազգային թիմում ։
2010 թվականի մայիսի 5-ին Կին հայտնվեց այն հարավկորեացի ֆուտբոլիստների ընդլայնված ցանկում, որոնք իրենց մեջ պայքարում էին Մունդիալ 2010-ին խաղալու իրավունքի համար ։ 2010 թվականի հունիսի 1-ին Սոն Յոնը հաստատվեց 23 ֆուտբոլիստների ցանկում, որոնք մեկնելու էին ՀԱՀ պաշտպանելու իրենց երկրի գույները ։ Իր թիմի առաջին՝ հույների դեմ խաղում Կին խաղադաշտ դուրս եկավ «ասիական վագրերի» մեկնարկային կազմում և արդեն 7-րդ րոպեին տուգանային հարվածից գտավ իր խաղընկերոջը՝ Լի Չխոն Սունին, որն էլ այդ խաղում բացեց հաշիվը։ Սոն Յոնը 74-րդ րոպեին փոխարինվեց, իսկ խաղն ավարտվեց Կորեայի՝ 2-0 հաշվով հաղթանակով ։ Խմբային փուլի վերջին խաղում «ասիական վագրերը» Նիգերիայի հետ խաղացին ոչ ոքի՝ 2-2 հաշվով։ Կորեացիների գոլերից մեկում նորից աշխատեց Կի և Լի Չխոն Սու զույգը՝ առաջինը իրացրեց տուգանային հարվածը, երկրորդը խաղընկերոջ փոխանցումը եզրափակեց ճշգրիտ հարվածով ։ Մունդիալին «ասիական վագրերը» դուրս եկան 1/8 եզրափակիչ, որտեղ 1-2 հաշվով պարտվեցին Ուրուգվային ։ Ինքը Կին մրցաշարում անցկացրեց իր թիմի բոլոր չորս խաղերը ։
2011 թվականի հունվարի 25-ին Ասիայի գավաթ 2011-ի կիսաեզրափակչի Ճապոնիայի դեմ խաղում Սոն Յոնը 11-մետրանոց նշանակետից խփեց խաղի առաջին գոլը ։ Այն նշելու ժամանակ կորեացին տեսախցիկի առաջ կապկանման ծամածռություններ արեց, միաժամանակ քորելով այտը։ Սրանք «ասիական վագրերի» հակառակորդները որակեցին որպես «ծաղրանք  «Ծագող արևի երկրի» ժողովրդի նկատմամբ» ։ «Թվիթթերում» Սոն Յոնը իր արարքը մեկնաբանեց՝ ասելով, որ դա արել է նրանից հետո, երբ տրիբունաներում տեսել է Երկրորդ համաշխարհային պատերազմի ժամանակների Ճապոնական ռազմական դրոշներ, որոնք Կիի երկրում նմանեցնում են 1910-1945 թվականների օկուպացիայի հետ ։ Ավելի ուշ Կին փոխեց իր բացատրությունը և ասեց, որ կապկանման ժեստը ցուցադրված էր որպես բողոքի նշան շոտլանդական Պրեմիեր Լիգայի տրիբունաներում երկրպագուների ռասիստական արարքներին։ Սակայն նմանատիպ միջադեպերի համար ստեղծված «Show Racism the Red Card» կոմիտեի նախագահ Գիդ Գրիբին իր կասկածանքն արտահայտեց կիսապաշտպանի այս հայտարարություններին ։ Ավելի ուշ, Ասիայի գավաթի տնօրեն Տոկուկի Սուձուկին հայտարարեց, որ միջադեպը հարթված է, և կորեացու նկատմամբ ոչ մի պատժամիջոց չի կիրառվելու ։ Նույն տարվա վերջում Կին արժանացավ «Կորեայի Ֆուտբոլային Ասոցիացիայի վարկածով տարվա ֆուտբոլիստ» կոչմանը ։
2012 թվականի ամռանը Սոն Յոնը մասնակցեց Մեծ Բրիտանիայի Օլիմպիական ֆուտբոլային մրցաշարին ։ Քառորդ եզրափակչում Կիի վճռորոշ հարվածի շնորհիվ հետխաղյա 11-մետրանոցների հարվածաշարում կորեացիները հաղթեցին մրցաշարի տանտերերի հավաքականին ։ Սոն Յոնը մրցաշարում առանց փոխարինման խաղաց իր հավաքականի բոլոր վեց խաղերը և նրա հետ նվաճեց բրոնզե մեդալներ ։
2013 թվականի ամռանը հայտնվեց նորություն, իբր Կին նախկինում՝ Քուվեյթի դեմ խաղից առաջ և հետո, իր ֆեսբուքյան էջում վիրավորել է Հարավային Կորեայի մարզիչ Չխվե Գան Հիյին ։ Կին գրել է. «Այժմ բոլորը պետք է գիտակցեն խաղացողների կարևորությունը, որոնք խաղում են արտերկրում։ Նա պետք է մեզ հանգիստ թողներ, հակառակ դեպքում `նրա համար վատ կլինի» ։ Ավելի ուշ, Կին ներողություն է խնդրել իր «խուլիգանական և ոչ տեղին դիտողությունների» համար։ Ներողություններով ֆուտբոլային կազմակերպություն այցելեց նաև նրա հայրը ։
Կին հավաքականում ընդգրկվեց ՖԻՖԱ Աշխարհի առաջնություն 2014-ին ։ Նա խաղաց իր հավաքականի բոլոր երեք խաղերը, որից հետո թիմը լքեց մրցաշարը (մեկ ոչ ոքի, երկու պարտություն) ։
2015 թվականի հունվարին Կին Ասիայի Գավաթին ներկայացրեց Հարավային Կորեային, նա օգնեց թիմին դուրս գալ եզրափակիչ, որտեղ կորեացիները հանդիպեցին տանտերերի՝ Ավստրալիայի հավաքականի հետ։ Կին գոլային փոխանցում կատարեց Սոն Խին Մինին, ով հավասարեցրեց հաշիվը՝ 1-1, և խաղը տեղափոխվեց լրացուցիչ ժամանակ, որտեղ ավստրալիացիները նորից խփեցին և 2-1 հաշվով հաղթեցին ։
Խաղաոճ
Կին համարվում է ժամանակի ամենահեռանկարային ասիացի ֆուտբոլիստներից մեկը։ Սոն Յոնի, որպես ֆուտբոլիստ, ուժեղ կողմերն են՝ դաշտը գերազանց տեսնելը, ուժեղ և ճշգրիտ հարվածը, հմուտ դրիբլինգը, որոնց համար երկրպագուների և մասնագետների կողմից ստացել է «կորեական Սթիվեն Ջերարդ» մականունը ։ 2009 թվականի սեպտեմբերի 22-ին Կին սպորտային ինտերնետ-ռեսուրս «Sky Sports»-ի կողմից ստացել է սկաուտական վարկանիշ 62/80, որը համաշխարհային տրանսֆերային շուկայում կորեացուն դարձրեց ամենապահանջվող ֆուտբոլիստներից մեկը։
Իր խաղի ժամանակ Կին լավ տպավորություն է գործել «Սելթիկի» գլխավոր մարզիչ Նիլ Լենոնի վրա, ով կորեացուն բնութագրել է այսպես.
Ակումբային ձեռքբերումներ
«Սեուլ»
«Սելթիկ»
«Սուոնսի Սիթի»
«Սանդերլենդ»
«Հարավային Կորեա»
Անձնական կյանք
2013 թվականի մարտին Կին հաստատեց, որ հանդիպում է դերասանուհի Հան Հյո Չժինի հետ, մայիսին զույգը հարտարարեց իրենց նշանադրության մասին   ։ Ամուսնության գրանցումը տեղի ունեցավ 2013 թվականի հունիսի 25-ին, իսկ հուլիսի 1-ին սեուլյան «InterContinental» հյուրանոցում կատարվեց պսակադրությունը   ։ Երկուսն էլ բարեպաշտ քրիստոնյաներ են ։
Կին ընկերական հարաբերությունների մեջ է կորեացի հայտնի ֆուտբոլիսներ Լի Չխոն Յոնի և Կու Ջա Չխոլի հետ ։
2015 թվականի փետրվարի 25-ին հայտնի դարձավ, որ ընտանիքում համալրում է սպասվում ։
Արտաքին հղումներ
Կատեգորիա:Հարավկորեացի ֆուտբոլիստներ Կատեգորիա:Հարավային Կորեայի հավաքականի ֆուտբոլիստներ Կատեգորիա:Սեուլի ֆուտբոլիստներ Կատեգորիա:Սելտիկի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Ալեքսանդր Գոլովին (ֆուտբոլիստ)
Ալեքսանդր Գոլովին (Александр Сергеевич Головин, ), ռուս պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Ռուսաստանի ազգային հավաքականի կազմում։ Խաղում է կենտրոնական կիսապաշտպանի դիրքում ։
ԲԿՄԱ Մոսկվա
Գոլովինը ԲԿՄԱ Մոսկվայի ակադեմիայի սան է ։ Իր պրոֆեսիոնալ դեբյուտը նշել է 2014 թվականի սեպտեմբերի 24-ին՝ Ռուսաստանի գավաթի Խիմկի Ձեռժինսկի դեմ խաղում ։ Իր առաջին հանդիպումը Ռուսաստանի առաջնությունում անցկացրեց 2015 թվականի մարտի 14-ին՝ փոխարինման մտնելով Մորդովիայի դեմ հանդիպման 72-րդ րոպեին  ։ Իր դեբյուտը Չեմպիոնների Լիգայում Գոլովինը նշեց 2015 թվականի օգոստոսի 5-ին՝ որակավորման փլեյ օֆֆ փուլի Սպարտա Պրահայի դեմ խաղում ։
2016 թվականի գարնանը Գոլովինը դարձավ թիմի հիմնական կազմի խաղացող՝ կազմից դուրս թողելով Ռոման Շիրոկովին։ Իր պրոֆեսիոնալ կարիերայի առաջին գոլը խփեց 2016 թվականի ապրիլի 9-ին՝ Մորդովիայի դեմ խաղում ։ Ապրիլի 20-ին՝ Ռուսաստանի գավաթի Կրասնոդարի դեմ խաղում Գոլովինը դարձավ դուբլի հեղինակ՝ օգնելով իր թիմին հաղթել 3-1 հաշվով և դուրս գալ Ռուսաստանի գավաթի եզրափակիչ, որտեղ սակայն պարտվեց Զենիտին 4-1 հաշվով ։ 2015-16 մրցաշրջանում Գոլովինը ԲԿՄԱ-ի հետ հաղթեց Ռուսաստանի առաջնությունը ՝ անցկացնելով 17 հանդիպում և դառնալով 1 գոլի հեղինակ։
2016-17 մրցաշրջանում Գոլովինը դարձավ թիմի առաջնորդներից մեկը՝ մասնակցելով Ռուսաստանի առաջնության բոլոր 30 հանդիպումներին և դառնալով 3 գոլի հեղինակ։ 2016 թվականի դեկտեմբերի 2-ին նա երկարաձգեց իր պայմանագիրը ԲԿՄԱ-ի հետ մինչև 2021 թվականը ։ 2018 թվականի մարտի 15-ին՝ Օլիմպիկ Լիոնի դեմ խաղում Գոլովինը խփեց իր առաջին գոլը եվրոպական մրցաշարերում ՝ ճանաչվելով այս շրջանի լավագույն ֆուտբոլիստ և օգնելով իր թիմին անցնել Եվրոպայի Լիգայի քառորդ եզրափակիչ, որտեղ Գոլովինը գոլի հեղինակ դարձավ նաև Արսենալի դեմ խաղում, թեև ԲԿՄԱ-ն երկու խաղերի արդյունքում պարտվեց 6-3 հաշվով ։ Այս մրցաշրջանում նա ընդգրկվեց Եվրոպայի Լիգայի լավագույն երիտասարդ ֆուտբոլիստների ցանկում ՝ 5 խաղում խփած 2 գոլով։ ԲԿՄԱ Մոսկվայի առաջին թիմի կազմում Գոլովինը անցկացրեց 113 հանդիպում՝ դառնալով 13 գոլի և 11 գոլային փոխանցման հեղինակ։
Մոնակո
2018 թվականի հուլիսի 27-ին Գոլովինը 5 տարվա պայմանագիր կնքեց Մոնակոյի հետ  ։ Ակումբը նրա համար վճարեց 30 միլիոն եվրո   ։
Միջազգային կարիերա
Ռուսաստանի Մ17 հավաքականի կազմում Գոլովինը հաղթեց 2013 թվականի Եվրոպայի առաջնությունը, ինչպես նաև մասնակցեց 2013 թվականի Մ17 աշխարհի առաջնությանը, որտեղ դարձավ 1 գոլի հեղինակ, իսկ Ռուսաստանը դուրս մնաց 1/8 եզրափակչից ։ 2015 թվականին նա Մ19 հավաքականի կազմում մասնակցեց Եվրոպայի առաջնությանը, որում Ռուսաստանը զբաղեցրեց 2-րդ հորիզոնականը ։
Ռուսաստանի ազգային հավաքականի կազմում իր դեբյուտը Գոլովինը նշեց 2015 թվականի հունիսի 7-ին՝ Բելառուսի դեմ ընկերական խաղում՝ այս խաղում դառնալով գոլի հեղինակ ։ Իր հաջորդ հանդիպումը ազգային հավաքականի կազմում անցկացրեց 2016 թվականի մարտի 26-ին՝ Լիտվայի դեմ խաղում՝ այս խաղում նույնպես դառնալով գոլի հեղինակ և օգնելով իր թիմին հաղթել 3-0 հաշվով ։
Ռուսաստանի հավաքականի կազմում Գոլովինը մասնակցեց 2016 թվականի Եվրոպայի առաջնությանը և 2017 թվականի Կոնֆեդերացիաների գավաթին ՝ մասնակցելով առաջնությունների բոլոր խաղերին, սակայն երկու դեպքում էլ Ռուսաստանը չկարողացավ անցնել խմբային փուլի արգելքը  ։
2018 թվականի հունիսի 3-ին Գոլովինը ընդգրկվեց աշխարհի առաջնության համար Ռուսաստանի վերջնական կազմում ։ Հունիսի 14-ին՝ առաջնության բացման՝ Սաուդյան Արաբիայի դեմ խաղում նա դարձավ գոլի և 2 գոլային փոխանցման հեղինակ ՝ օգնելով Ռուսաստանին հաղթել 5-0 հաշվով  ։ Գոլովինը մասնակցեց ևս 3 հանդիպման, իսկ Ռուսաստանը դուրս մնաց քառորդ եզրափակչում ՝ հետխաղյա 11-մետրանոցների հարվածաշարում պարտվելով Խորվաթիային  ։
Ակումբային վիճակագրություն
2018 թվականի հունիսի 14-ի դրությամբ
Միջազգային վիճակագրություն
2018 թվականի հունիսի 14-ի դրությամբ
Ակումբային
ԲԿՄԱ Մոսկվա
Միջազգային
Ռուսաստան Մ17
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ռուս ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Մոնակոյի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ
Սորանյա
Բնակչությունը կազմում է 4355 մարդ։ Բնակչության միջին խտությունը՝ 97 մարդ/կմ²։ Զբաղեցնում է 45 կմ² տարածք։ Փոստային ինդեքս՝ 43019։ Հեռախոսային կոդը՝ 0524։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Լաուսուա
Լաուսուա (Lahoussoye), համայնք Ֆրանսիայի Պիկարդիա մարզի Սոմ գավառում ։
Հակոբ Ա
Հակոբ Ա, Անգլիայի թագավոր 1603 թվականից (1567 թվականից շոտլանդական թագավոր՝ Հակոբ VI անվամբ)։ Ստյուարտների դինաստիայից։ Շոտլանդական թագուհի Մարի Ստյուարտի որդին։ Գահ է բարձրացել Եղիսաբեթ Թյուդորի մահից հետո։ Վարել է բացարձակապետական քաղաքականություն (նրա հայացքներն արտացոլված են «Ազատ միապետությունների ճշմարիտ օրենքը» տրակտատում, 1598)։ Կրոնական անհանդուրժողություն է ցուցաբերել պուրիտանության նկատմամբ, մտցրել նոր հարկեր ու պարտադիր փոխառություններ, անկանոն հրավիրել պառլամենտները։ Մերձեցել է Անգլիայի ծովային և գաղութային առևտրի գլխավոր մրցակից կաթոլիկական Իսպանիայի հետ։ Հակոբ Ա-ի քաղաքականությունն ավելի է սրել հակասությունները զարգացող բուրժուազիայի ու նոր ազնվականության և բացարձակապետության միջև։ Կ. Մարքսը Հակոբ Ա-ի կառավարման ժամանակաշրջանը բնութագրել է որպես 17-րդ դարի Անգլիական բուրժուական հեղափոխության «նախաբան»։
Լաուսուա
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 15 կմ հյուսիս-արևելք։
Քնեսեթի պահակախումբ
Քնեսեթի պահակախումբ կամ Միշմար հա-Քնեսեթ (מישמר הכנסת), Իսրայելի խորհրդարան՝ Քնեսեթի պահպանության նպատակով ստեղծված հատուկ նշանակության ստորաբաժանում։
Լաուսուա
Տնտեսություն
2010 թվականին ուներ 294 աշխատունակ (15-64 տարեկան) բնակիչ, որոնցից ակտիվ էին 230-ը, իսկ ոչ ակտիվները` 64։ Ակտիվության ցուցանիշը կազմում է 78,2 %։ 230 աշխատունակ մարդկանցից աշխատել է 217 անձ (114 տղամարդ և 103 կին)։ Գործազուրկ են եղել 13 անձ (5 տղամարդ և 8 կին)։ 64 անաշխատունակներից 25-ը եղել են աշակերտներ կամ ուսանողներ, 30-ը` թոշակառուներ, իսկ 9-ը չեն աշխատել տարբեր պատճառներով ։
Քնեսեթի պահակախումբ
Քնեսեթի պահակախումբը կազմավորված է 1959 թվականի հունվարին՝ Քնեսեթի կազմավորման 10-ամյակին ընդառաջ։ Պահակախմբի խնդիրների մեջ է մտնում Քնեսեթի վարչական շենքի և դրա մեջ գտնվող անձնակազմի պահպանությունն ու պաշտպանությունը։
Լաուսուա
Ծանոթագրություններ
Կատեգորիա:Ֆրանսիայի բնակավայրեր
Քնեսեթի պահակախումբ
Արտաքին հղումներ
Կատեգորիա:Իսրայելի անվտանգության ծառայություններ Կատեգորիա:Անվտանգության և պաշտպանության ապահովման ծառայություններ Կատեգորիա:Քնեսեթ
Ray-Ban
Պատմություն
Առաջին մոդելը թողարկվել է 1937 թվականին։ Այն կոչվում էր «Ավիատոր» և թողարկվել էր ԱՄՆ-ի ռազմա-օդային ուժերի օդաչուների համար ։
1930-ական и 1940-ական թվականներին Ray-Ban-ը համագործակցում էր ԱՄՆ-ի պաշտոնական կոմպլեկսի հետ և մատակարարում էր իր արտադրանքը զինվորականների համար ։ ԱՄՆ-ի Խաղաղ օվկիանոսի նավատորմի հրամանատար Դուգլաս Մակերտուրը սիրում էր կեցվածք ընդունել ֆոտոխցիկի առաջ կանաչ լինզաներով և դեղին մետալիկ շրջանակներով «Ավիատոր»ով։ Պատերազմից հետո` վերջին տասը տարիներին, էկոնոմիկական վերելքի, ավելի ուրախ, ազատ ապրելու ձգտուման պատճառով Ray-Ban-ը թողարկեց իր հայտնի «Ուեյֆերա» մոդելը։
Արտաքին հղումներ
Ray-Ban-ի պաշտոնական կայք
Կատեգորիա:Իտալիայի ընկերություններ
Հակոբ Եդեսացի
Հակոբ Եդեսացի, Աթանաս Բ, ասորի պատմագիր, մեկնիչ, փիլիսոփա։
680 թվականից եղել է Եդեսիայի եպիսկոպոս, 684-687 թթ.՝ Հակոբիկյան եկեղեցու պատրիարք։ Հրաժարվելով գահից՝ մինչև 698 թվականը բնակվել է Եվսեբոնա վանքում (Անտիոքի մոտ) և զբաղվել մանկավարժությամբ ու Սուրբ գրոց մեկնությամբ։ Այնուհետև հաստատվել է Տելլ-Ադդա վանքում (Եդեսիայի մոտ)։ Վերանայել է Հին կտակարանի ասորական թարգմանությունը («պեշշիտո»-պարզ), գրել «Ժամանակագրություն» (ուր տվել է սկզբից մինչև 692 թ. պատմությունը), «Վեցօրյա», «Ընդդեմ Քաղկեդոնի» երկերը, ճառեր, նամակներ, կատարել թարգմանություններ։ Հայագիտության համար արժեքավոր է «Վեցօրյա» երկի Գ մասը («Աշխարհագրություն»), ուր կարևոր տեղեկություններ կան Հայաստանի և հայերի մասին։
Ունի նաև փոքր գրվածք, որն ուղղված է Հայոց եկեղեցու ծիսակատարության մեջ մուտք գործած հեթանոսական սովորությունների դեմ։
Կատեգորիա:Ասորի պատմիչներ Կատեգորիա:Քրիստոնյա ագնոստիկներ Կատեգորիա:Աստվածաշնչի թարգմանիչներ
Սաթենիկ Մկրտչյան
Սաթենիկ Մամիկոնի Մկրտչյան, հայ արձակագիր, թարգմանիչ։ Հայաստանի գրողների միության անդամ (1989) ։
Կենսագրություն
Սաթենիկ Մկրտչյանը ծնվել է 1946 թվականին, Լենինականում։ Ավարտել է Լենինականի բժշկական ուսումնարանը, ապա Երևանի պետական համալսարանի բանասիրական ֆակուլտետը։ 1989 թվականից Հայաստանի գրողների միության անդամ է, աշխատել է Հայաստանի գրողների միության պրոպագանդայի բյուրոյում, հրատարակչություններում («Արևիկ», «Անահիտ»), հիմնադրել և հրատարակել է «Արծվիկ» մանկապատանեկան հանդեսը։ Սաթենիկ Մկրտչյանի ստեղծագործությունները տպագրվել են հայաստանյան և արտասահմանյան մամուլում և հանդեսներում, այդ թվում Կահիրեի «Արև» հանդեսում։ Խմբագրել է նաև իրավաբանական աշխատություններ ։
Ստեղծագործություններ
Սաթենիկ Մկրտչյանի վիպակները և պատմվածքները տրագրվել են ռուսական մամուլում, մասնավորապես, «Յունոստ» ամսագրում տպագրված նրա «Հին քաղաքի ամենածեր հնակարկատը» «Կիևնաուչֆիլմը» վերածել է մուլտիպլիկացիոն կինոնկարի։ Հրատարակվել են նրա «Դաշտային ծաղիկներ» (վիպակ, 1980 թվական), «Քառասունվեց ահեղ հնդկացիներ» (վիպակ, 1984 թվական), «Վերադարձ» (պատմվածքների ժողովածու, 2006 թվական), «Այրված կենդանակերպ» (վեպ, 2011 թվական), «Մերկ ինչպես Ադամը» (պատմվածքներ, 2013 թվական) և այլ գրքեր։ Թարգմանել է Սերգեյ Յակովենկոյի «Զարուհի Դոլուխանյան և Պավել Լիսիցյան» (2012), «Մոգական Զարուհի Դոլուխանյանը» (2012) և այլ երկեր։
Սաթենիկ Մկրտչյանի համար ներշնչանքի աղբյուր են եղել այնպիսի գրողներ, ինչպիսիք են Ամբրոզ Բիրսը, Օ. Հենրին, Խուլիո Կորտասարը, Ուիլյամ Ֆոլքները, Գաբրիել Գարսիա Մարկեսը և այլք ։
Արտաքին հղումներ
Կատեգորիա:Հայ արձակագիրներ Կատեգորիա:Հայ թարգմանիչներ Կատեգորիա:Հայաստանի գրողների միության անդամներ Կատեգորիա:ԵՊՀ շրջանավարտներ
Ծաղիկներ Էլջերնոնի համար
«Ծաղիկներ Էլջերնոնի համար» (Flowers for Algernon), Դանիել Քիզի գիտաֆանտաստիկ պատմվածքն է։ Սկզբնապես հրատարակվել է «The Magazine of Fantasy & Science Fiction» ամսագրի 1959 թվականի ապրիլյան համարում։ Ստացել է «Հյուգո» մրցանակը՝ որպես լավագույն գիտաֆանտաստիկ պատմվածք։
Հետագայում Քիզը լրացրեց պատմվածքը՝ դարձնելով ամբողջական վեպ (նույն անվամբ), որ ստացավ «Նեբյուլա» մրցանակը՝ որպես 1966 թվականի լավագույն վեպ։
Պատմություն
Վեպի գաղափարը ձևավորվել է 14 տարի շարունակ և անընդհատ թեման զարգացել է Քիզի կյանքում կատարվող տարբեր իրադարձություններով։ Ամեն ինչ սկսվել է 1945 թվականին՝ ծնողների հետ վեճից հետո․ նրանք ցանկանում էին, որ իրենց որդին գնա բժշկության մասնավոր դասերի, մինչդեռ որդին պարզապես ցանկանում էր գրող դառնալ։ Նա զգում էր, որ կրթությունը պատնեշ է դառնում իր և ծնողներ միջև, և այդ հարցը նրան բերեց ինտելեկտի մեծացման խնդրին ։ Հիմնական իրադարձությունները տեղի են ունեցել 1957 թվականին, երբ Քիզը անգլերեն էր դասավանդում սահմանափակ ինտելեկտուալ հնարավորություններ ունեցող երեխաների դպրոցում. աշակերտներից մեկը նրան մի անգամ հարցրեց, թե կկարողանա՞ արդյոք փոխադրվել սովորական դպրոց, եթե ջանասիրաբար աշխատի և խելացի դառնա ։
Գրքի այլ կերպարները ևս Քիզի կյանքից են։ Էլջերնոնը ոգեշնչված էր համալսարանի նախապատրաստական դասերով, իսկ նրա անունը վերցված էր բանաստեղծ Չառլզ Ալջերնոն Սուինբերնից ։ Գիտնականներ Նեյմուրի և Շտրաուսի կերպարները նույնպես Քիզի կյանքից են։ Նրանք այն գիտնականներն են, որոնց հանդիպել է գրողը հոգեվերլուծությունը ուսումնասիրելու ժամանակ ։
1958 թվականին Քիզը բերեց իր պատմվածքը Galaxy Science Fiction ամսագիր, որտեղ խմբագիրը նրան առաջարկեց փոփոխել վերջաբանը ։ Նոր վերջաբանում Չառլին պիտի պահպաներ իր ինտելեկտը, ամուսնանար Ալիսա Քենիանի հետ և ապրեր երկար ու երջանիկ ։ Քիզը հրաժարվեց փոփոխություններից և վաճառեց պատմվածքը Fantasy & Science Fiction ամսագրին ։
1962 թվականից մինչև 1965 թվականը Քիզն աշխատում էր իր պատմվածքի հիման վրա վեպ ստեղծելու ուղղությամբ. սկզբում նա փորձում էր այն վաճառել Doubleday-ին, բայց այդ հրատարակչությունում, ինչպես նաև հաջորդ հինգում, նրան մերժեցին և առաջարկեցին փոխել վերջաբանը ։ Վերջիվերջո, գիրքը հրատարակվեց Harcourt Trade Publishers ընկերության կողմից 1966 թվականին։
Սյուժե
Գլխավոր հերոսը Չառլի Գորդոնն է՝ 37-ամյա հատակ մաքրող, որ ծառայում է պլաստիկ տարաների արտադրությունում (վեպում՝ 32-ամյա մտավոր հետամնաց, որ մաքրություն է անում հացաթխման գործարանում)։ Նա կամավոր կերպով մասնակցում է ինտելեկտի բարելավման փորձին։
Ինտելեկտի արհեստական բարելավումը վիրահատության միջոցով երկու գիտնականների՝ դոկտոր Շտրաուսի և դոկտոր Նեմյուրի համար իսկական բացահայտում է։ Էլջերնոն մականվամբ մկան հաջող վիրահատությունից հետո նրանք որոշում են նմանատիպ վիրահատություն անցկացնել մտավոր հետամնաց մարդու հետ։ Ընտրությունը կանգնում է Չառլիի վրա, որովհետև նա ցանկանում է ավելի լավ կարդալ ու գրել, դառնալ ավելի խելացի։
IQ անցկացված թեստի արդյունքում Չառլին արագորեն աճում է՝ 68-ից մինչև 200 (վեպում՝ 185)։ Հաշվետվություններում Չառլին նշում է իր փոփոխված ընկալումները շրջապատում կատարվող իրադարձությունների վերաբերյալ. նա սկսում է հասկանալ մարդկանց վերաբերմունքը իր նկատմամբ (հասկանում է, թե ինչպես էին նրա թվացյալ ընկերները ծաղրում նրան), նոր գիտելիքներ է ստանում։
Չառլին հատուկ կապվածություն է զգում Էլջերնոնի նկատմամբ՝ հասկանալով, որ Էլջերնոնը միակն է, որ ունի իր պես ճակատագիր։ Փորձի ամենասկզբից Էլջերնոնը և Չառլին մրցում էին լաբիրինթոսի անցկացման խաղում. մուկը պիտի անցներ տուփը, մարդը՝ թուղթը։ Սկզբում Էլջերնոնը անընդհատ հաղթում էր, ինչը Չառլիին նյարդայնացնում էր. բայց վերջապես Չառլին կարողացավ հաղթել Էլջերնոնին։ Դրանից հետո Չառլին աշխատում էր ընկերանալ մկան հետ։
Չառլիի ուսանելու արագությունը մի քանի անգամ մեծ է սովորական մարդկանցից, և արդեն մի քանի շաբաթ անց նա ազատ տիրապետում է մի քանի լեզուների և հաճույքով կարդում տեխնիկական գրականություն։ Մտավոր հետամնացության դպրոցի նրա նախկին ուսուցչուհին՝ Ալիսա Քինիանը, սկզբնապես ուրախանում է Չառլիի հաջողություններով, բայց հետո սկսում է նրանից հեռանալ. Ալիսան այլևս չի կարողանում հասկանալ Չառլիին։
Վեպում, ի տարբերություն պատմվածքի, ավելի մշակված է Չառլիի և նրա նախկին ուսուցչուհու ռոմանտիկ հարաբերությունների սյուժետային գիծը։ Ներկայացված են նաև Չառլիի մանկության հիշողությունները, նրա հանդիպումները քրոջ և ծնողների հետ։
Եվս մեկ ամիս անց Չառլիի ինտելեկտն ավելի բարձր մակարդակի վրա է հայտնվում, քան փորձարկող գիտնականներինը։ Չառլին սկսում է նկատել նրանց սահմանափակությունն ու մոլորությունները։ Երբ մկան մոտ սկսում են հայտնվել հետընթացի տարրեր, նա որոշում է շարունակել հետազոտությունը և օգտագործել իր ինտելեկտի ողջ ուժը՝ լուծելու համար բոլոր խնդիրները։
Չնայած փորձի առաջնային հաջողությանը՝ մկան վարքը լուրջ մտորումների առիթ է տալիս. նրա ինտելեկտը սկսում է մարել այնքան արագ, ինչքան որ աճում էր։ Որոշ ժամանակ անց Էլջերնոնը մահանում է։ Դիահերձելու ժամանակ երևում է, որ ուղեղը փոքրացել է, փոսիկները՝ հարթեցվել։ Չառլին խնդրում է չայրել Էլջերնոնի դիակը և ինքն է թաղում։
Չառլիի հետազոտությունները ցույց տվեցին, որ վիրահատությունից հետո կտրուկ հետընթացը անխուսափելի է։ Հասկանալի է դառնում Չառլիի հետագա ճակատագիրը. նա կրկին պիտի վերադառնա նախկին կյանքին ու հոգեբանական դրությանը։
Վեպում գլխավոր հերոսը մինչև վերջ փորձում է ելք գտնել այդ իրավիճակից։ Նա աղոտ կերպով պատկերացնում է, թե որ ուղղությամբ պետք է կատարի ուսումնասիրությունները, բայց հասկանում է, որ նա պարզապես ժամանակ չունի։ Չառլիի գիտելիքի մակարդակը մարում է այնքան արագ, ինչքան որ աճում էր։ Չառլին խորը ընկճախտ է ապրում և սկսում է մտածել ինքնասպանության մասին, բայց ինտելեկտը, միևնույնն է, մարում է։ Վեպում նրա IQ-ն նվազում է ավելի, քան սկզբում էր։ Նախկին աշխատակիցները նրա նկատմամբ արդեն բարի են տրամադրված։ Նրանք սկսում են պաշտպանել Չառլիին, երբ նոր աշխատողն սկսում է ծաղրել նրան։
Պատմվածքում Չառլին որոշում է մեկնել հայրենի քաղաքից, գալիս է դպրոց և տեսնում միսս Քինիանին լացելիս։ Իսկ վեպն ավարտվում է լավատեսական նոտայով. Չառլին փորձում է ոչնչի համար չզղջալ և բարին է մաղթում բոլորին, ով երբևէ փորձել է իրեն օգնել։ Նա շնորհակալ է. «ես շատ նորություններ իմացա, իսկ նախկինում ես նույնիսկ չգիտեի որ նրանք գոյություն ունեն և շնորակալեմ նրա համար որ գոնե մի րոպեով դա տեսել եմ»։ Նա հիշում է, որ մեծ հաճույք էր ստանում, երբ կարդում էր «պատռված կազմով կապույտ գիրքը», և որոշում է, որ անպայման «միշտ կփորձի դառնալ խելոք, որ նորից ամեն ինչ լավ լինի»։
Պատմվածքի անվանումը վերցված է Չառլիի օրագրում զետեղված խնդրանքից. «P.P.S. Եթե դուք հնարավորություն ունենաք, խնդրում եմ մի քանի ծաղիկ դրեք Էլջերնոնի գերեզմանի վրա հետևի բակում…» (մինչև մեկնելը, Չառլին ամեն շաբաթ ծաղիկ էր դնում մկան գերեզմանի վրա)։
Նշանակալի է այն փաստը, որ վեպում (ի տարբերություն՝ պատմվածքի) սյուժեի զարգացումը կապված է տարվա ժամանակի հետ։ Գարունը խորհրդանշում է գլխավոր հերոսի բուժումը, ամառը՝ գլխավոր հերոսի ծաղկումն ու աշխարհի կողմից ճանաչումը, աշունը՝ ինտելեկտուալ մարման ժամանակաշրջանը։ Այսպես, ընթերցողը ծանոթանում է գլխավոր հերոսի հետ մարտին և հենց այդ ամիս տեղի է ունենում վիրահատությունը։ Գարնանը նա դառնում է «հանճար», իսկ լիովին առողջացումը տեղի է ունենում մայիսին և հենց այդ ամսին է նա հեռանում հացաթխման գործարանից։ Ամռանը Չառլի Գորդոնը սովորում է հանճարի կյանքին և գերազանցում գիտնականներին օգոստոսին։ Աշնանը սկսում է մարումը, որն ավարտվում է նոյեմբերին։
Էկրանավորումը և թատերական ներկայացումները
1968 թվականին ԱՄՆ-ում նկարահանվեց «Չառլի» ֆիլմը, վերջինիս համար Քլիֆ Ռոբերտսոնը «Օսկարի» արժանացավ։ Ֆիլմը նաև «Ոսկե գլոբուս» և մի քանի այլ մրցանակներ ստացավ ։
2000 թվականին սկսեցին ցուցադրել «Ծաղիկներ Էլջերնոնի համար» հեռուստատեսային ֆիլմը Մեթյու Մոդայնի մասնակցությամբ։
2006 թվականին Ֆրանսիայում նկարահանվեց «Ծաղիկներ Էլջերնոնի համար» ֆիլմը, որտեղ գլխավոր դերակատարներն էին Ժյուլյեն Բուասելյեն և Էլեն դե Ֆուժրոլն։
2007 թվականին Սանկտ Պետերբուրգի Ալեքսանդրյան թատրոնում «Ծաղիկներ Էլջերնոնի համար» պատմվածքի հիման վրա բեմադրվեց «Ծաղիկներ Չառլիի համար» ներկայացումը։ Ռեժիսորը Իսնակդեր Սակաևն էր։
2013 թվականի հոկտեմբերի 11-ին Ռուսաստանի ակադեմիական երիտասարդական թատրոնում տեղի ունեցավ «Ծաղիկներ Էլջերնոնի համար» ներկայացման պրեմիերան։
Այս սյուժեն օգտագործվել է նաև «Ֆիլադելֆիայում միշտ արևոտ է» («Ծաղիկներ Չառլիի համար»՝ 8 սերիա 9 եթերաշրջան) հումորային սերիալում։
Արտաքին հղումներ
Կատեգորիա:1966 վեպեր Կատեգորիա:Հակաուտոպիական վեպեր Կատեգորիա:Նամակագրական վեպեր Կատեգորիա:Էկրանավորված ամերիկյան վեպեր Կատեգորիա:Ամերիկյան գիտաֆանտաստիկ վեպեր
Սորբոլո
Բնակչությունը կազմում է 9211 մարդ 2004 թվականի մարդահամարի տվյալների։ Բնակչության միջին խտությունը՝ 222 մարդ/կմ²։ Զբաղեցնում է 39 կմ² տարածք։ Փոստային ինդեքս՝ 43058։ Հեռախոսային կոդը՝ 0521։
Սուրբ նահատակներ Ֆաուստինն ու Ջովիտան հարգվում են որպես կոմունայի հովանավորներ։ Տոնակատարությունը փետրվարի 15-ին է։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Պետրա
Պետրա (البتراء‎‎), հին քաղաք, Եդոմի մայրաքաղաքը, ավելի ուշ՝ Նաբաթեայի մայրաքաղաքը ։ Գտնվում է ժամանակակից Հորդանանի տարածքում՝ ծովի մակարդակից 900 մ և շրջակայքից 660 մ բարձրության վրա՝ Սիկ անունով նեղ կանիոնում։
Դեպի հարթավայր ելքն անցնում է հյուսիսում և հարավում ընկած նեղ կիրճերով, մինչդեռ արևելքում և արևմուտքում ժայռերը միանգամից կտրատվում են՝ առաջացնելով 60 մ բարձրությամբ բնական պատեր։ Պետրայից ոչ հեռու գտնվում են Ադ-դեյր տաճարը և Ահարոնի դամբարանը։
2005 թվականին Պետրան ընդգրկվել է ՅՈՒՆԵՍԿՕ-ի Համաշխարհային ժառանգության ցանկում ։
Պատմություն
Պետրան ընկած է առևտրական երկու կարևոր ճանապարհների խաչմերուկում, որոնցից մեկը միացնում էր Կարմիր ծովը Դամասկոսին, մյուսը Միջերկրական ծովի մոտ Պարսից ծոցը կապում է Ղազային։ Պարսից ծոցից ուղևորվող քարավանները՝ բարձված թանկարժեք համեմունքներով, ստիպված էին շաբաթներ շարունակ հերոսաբար դիմակայել Արաբական անապատի դաժան պայմաններին, մինչ կհասնեին բավական նեղ Սիկ կանիոնի զովությանը. այնտեղից մոտ էր երկար սպասված Պետրան։ Այնտեղ ճանապարհորդները գտնում էին կերակուր, ծածկ և սառը, կենարար ջուր։
Հարյուրավոր տարիներ առևտուրը Պետրային մեծ հարստություն է բերել։ Սակայն երբ հռոմեացիները բացահայտեցին արևելք տանող ծովային ճանապարհը, համեմունքների առևտրի ցամաքային առևտուրը անկում ապրեց, և Պետրան աստիճանաբար դատարկվեց՝ կորչելով ավազների մեջ։ Քաղաքի արաբերեն անվանումն է Ալ-Բատրա,իսկ հունարեն՝ Պետրա, որը նշանակում է《քար》:Պետրայի շատ շինություններ կառուցվել են տարբեր դարաշրջաններում և տարբեր տիրակալների օրոք, այդ թվում՝ իդումեացիների (XVIII-II դարեր մ.թ.ա.), նաբաթեացիների (II դար մ.թ.ա. - 106 թվական մ.թ.), հռոմեացիների (106-395 թվականներ մ.թ.), բյուզանդացիների և արաբների։ 12-րդ դարում այն տիրել են խաչակիրները։
Ժամանակակից եվրոպացիներից առաջինը Պետրան տեսել և նկարագրել է շվեյցարացի ճանապարհորդ Յոհան Լյուդվիգ Բուրկհարդը։ Անտիկ թատրոնի հետ այստեղ կարելի է տեսնել նաբաթեացիների շրջանի շինություններ։ Մ. թ. 6-րդ դարից հետո կառուցված շինություններ գրեթե չկան, քանի որ այդ ժամանակ քաղաքն արդեն կորցրել էր իր նշանակությունը։ 20-րդ դարի վերջին Պետրան Հորդանանի՝ ամենից մեծ հռչակ վայելող տեսարժան վայրն էր։ 2007 թվականին այն ընդգրկվել է աշխարհի նոր յոթ հրաշալիքների ցանկում։
Ժամանակակից վիճակը
Մեր օրերում տարեկան մեկուկես միլիոն զբոսաշրջիկ է այցելում Հորդանան՝ տեսնելու Պետրան, որի շինությունները խոսում են նրա երբեմնի փառքի մասին։ Քաղաքը դարձել է Հորդանանի խորհրդանիշը ։ Երբ զբոսաշրջիկները մոտ մեկ կիլոմետր քայլում են Սիկ կանիոնով, շրջադարձին բացվում է Էլ-Քազնեի՝ հսկայական ժայռում քանդակված տաճարի դիմային մասը։ Սա 1-ին դարից համեմատաբար լավ պահպանված շինություն է։ Շենքը պսակում է քարե մեծ խորշը, որում իբր պահվել են թանկարժեք քարեր և ոսկի. այստեղից էլ ծագում է անունը (արաբերենից թարգմանած՝ գանձարան)։ Կանիոնը աստիճանաբար լայնանում է, և զբոսաշրջիկները հայտնվում են բնական ամֆիթատրոնում, որի ավազե պատերում շատ քարանձավեր կան։ Առաջին բանը, որ աչքի է ընկնում, ժայռափոր նկուղներն են։ Ամֆիթատրոնն ու սյունաշարերը վկայում են, որ 1-2-րդ դարերում այստեղ եղել են հռոմեացիները։
Բեդվինները հոգնած զբոսաշրջիկներին առաջարկում են երթևեկել ուղտերով, վաճառում են հուշանվերներ։
Կառուցում
Սովորելով վարպետորեն հավաքել ջուրը՝ Պետրայի բնակիչները հրաշալի տիրապետել են նաև քարով աշխատելու կարողությանը։ «Պետրա» անվանումը հունարեն նշանակում է քար ։ Եվ, իսկապես, Պետրան քարից քաղաք է. նրա նմանը չի եղել Հռոմեական կայսրությունում։ Քաղաքը կառուցող նաբաթեացիները համբերությամբ ապառաժներից կառուցել են տներ, տաճարներ։ Պետրան լավագույնս համադրվել է ավազուտներին, որ հրաշալի նյութ են ծառայել շինարարության համար։ Այդպիսով, մ.թ. 1-ին դարում անապատի սրտում խոյանում է հոյակերտ քաղաք։ Թրծակավե խողովակների շնորհիվ՝ քաղաքի ճարտարապետները ստեղծել են ջրամատակարարման բարդ համակարգ և չնայած չոր կլիմային՝ քաղաքի բնակիչները ջրի կարիք չեն ունեցել։ Ամբողջ քաղաքում եղել է մոտ 200 ջրահորեր, որ ամբարել ու պահպանել են անձրևաջրերը։ Թրծակավե խողովակներով էլ հնարավոր բոլոր աղբյուրներից հավաքվել է ջուրը 25կմ տրամագծով։
Էլ-Քազնե
Նշանավոր Էլ-Քազնե տաճար-դամբարանը արաբներն անվանում են փարավոնի գանձարան։ Մինչև օրս լիովին բացահայտված չէ շինության նշանակությունը։ Կա ենթադրություն, որ այն սկզբնական շրջանում եղել է Իսիդային նվիրված տաճար։ Ամեն դեպքում, տաճարի շատ գծեր վկայում են, որ այն կարող էին կառուցել եգիպտական Ալեքսանդրիայի ճարտարապետությանը քաջատեղյակ վարպետները։
Ժայռի հսկայական մակերևույթը քերվել է։ Դրա համար անհրաժեշտ կլինեին անտառներ, բայց այդ տարածքում չկան ծառեր։ Ուրեմն մակերևույթը միանգամից չի փորվել, այլ ժայռի անհարթությունները ծառայել են աստիճաններ։ Այդ դեպքում քարհատները իրենց աշխատանքը սկսել են վերևից և աստիճանաբար իջել ներքև՝ քանդելով ստեղծած աստիճանները։ Մի բան է, երբ կառույցը բարձրանում է գետնից, և կառուցողներն էլ ապահով հարմարանքների վրա են, և մի այլ բան, երբ հսկայական շինությունը կառուցում ես անդունդի վրա կախված։
Պետրա քաղաք
Պետրայի տարածքը մեծ մակերևույթ է ընդգրկում։ Կենտրոնից, ուր լավ պահպանվել են արդեն ոչ ժայռափոր շատ շինությունների փլատակներ, այն ձգվում է մի քանի կիլոմետր։
Ամբողջ քաղաքի տարածքով արևելքից արևմուտք ձգվող գլխավոր փողոցը նախագծվել է հռոմեացիների տիրապետության շրջանում։ Նրա երկու կողմերում կան սյունաշարեր։ Փողոցի արևմտյան ծայրը վերջանում էր մեծ տաճարի մոտ, իսկ արևելյանը ավարտվում էր եռաթռիչ հաղթակամարով։
Ժայռափոր Էդ-Դեյր վանքը հսկայական շինություն է՝ 50 մ լայնությամբ և 45 մ բարձրությամբ։ Հաշվի առնելով, որ նրա պատերին խաչեր են քանդակված, կարելի է ենթադրել, որ այն ինչ-որ ժամանակ եղել է քրիստոնեական եկեղեցի։ Եկեղեցու շուրջ կատարված պեղումների ընթացքում հայտնաբերվել է նաբաթեացի թագավորի դամբարան։
Ջուրն անապատում
Պետրայի տարածքում տարեկան տեղումների քանակը ընդամենը 15 սմ է։ Որպեսզի պահպանեն ջուրը, տեղացիները հենց ժայռերում փորել են ջրանցքներ և ջրահորեր։
Կինո
Պետրայի բնական և ճարտարապետական ինքնատիպությունը բազմիցս գրավել է կինեմատոգրաֆիստներին։ Այստեղ նկարահանվել են հետևյալ ֆիլմերը.
Համակարգչային խաղեր
Պետրան արտացոլված է համակարգչային մի քանի խաղերում.
Գրականություն
Պետրայի ավերակներում են կատարվում Ագաթա Քրիստիի «Հանդիպում մահվանը» վեպի գործողությունները։
Հովարդ Ֆիլիպս Լավքրաֆտը հիշատակում է Պետրան «Անմտության լեռնաշղթաներ» վեպում։
«Կարմիր ժայռ» երգ
1955 թվականին գրվել է Իսրայելում այդ ժամանակների ամենահայտնի երգերից մեկը՝ «Կարմիր ժայռը»։ Դրա հիմքը ընկած է 1953 թվականին հրեա հայտնի կապիտան Մեյր Հար-Ցիոնի անօրինական այցը Պետրա. դրանով հրեա զինծառայողների մոտ վտանգավոր սովորույթ դարձավ այդ ուղերթը ։ 1958 թվականին Իսրայելում երգն արգելվեց. կարմիր ժայռին հասնելու ճանապարհին մահացել էր 12 իսրայելցի ։
Արտաքին հղումներ
Կատեգորիա:Աշխարհի նոր յոթ հրաշալիքներ Կատեգորիա:Զբոսաշրջությունը Հորդանանում Կատեգորիա:Մետաքսի ճանապարհի բնակավայրեր Կատեգորիա:Բյուզանդիայի քաղաքներ
Ջեյմս Գոսլենդ
Հանդես է եկել Դենիսթոուն և Ալեքսանդրա Աթլետիկ ֆուտբոլային ակումբներում, վերջինում եղել է նաև գլխավոր քարտուղար։ 1882 թ. հրավիրվել է Գլազգո Ռեյնջերս։ Այդ ակումբում հանդես գալու ընթացքում անց է կացրել իր առաջին և միակ խաղը Շոտլանդիայի հավաքականում՝ 1884 թ. մեծ Բրիտանիայի տնային առաջնության իռլանդացիների հետ խաղում խփելով երկու գոլ, այդ թվում՝ առաջինը մրցաշարի պատմության մեջ։ 1895 թ. նշանակվեց ակումբի քարտուղար և մնաց այդ պաշտոնում մինչև 1899 թ.։
Կատեգորիա:1860 ծնունդներ Կատեգորիա:Շոտլանդացի ֆուտբոլիստներ Կատեգորիա:Ռեյնջերս ՖԱ-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Սեպտեմբերի 6 ծնունդներ
Լալե (Սոմի գավառ)
Լալե (Laleu), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 91 մարդ, բնակչության խտությունը` 58.33 մարդ/կմ²։ Բնակավայրը զբաղեցնում է 1.56 կմ² տարածք։
Տնտեսություն
2010 թվականին ուներ 65 աշխատունակ (15-64 տարեկան) բնակիչ, որոնցից ակտիվ էին 49-ը, իսկ ոչ ակտիվները` 16։ Ակտիվության ցուցանիշը կազմում է 75,4 %։ 49 աշխատունակ մարդկանցից աշխատել է 44 անձ (29 տղամարդ և 15 կին)։ Գործազուրկ են եղել 5 անձ (3 տղամարդ և 2 կին)։ 16 անաշխատունակներից 6-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ջրերը բարձրանում են
Սյուժե
Կոլտնտեսության նախագահ Արևը չի հավատում կոլտնտեսականներին և բոլորին ծույլ համարելով՝ հաշվի չի նստում նրանց կարծիքի հետ։ Նրան հակադրվելով՝ հակառակն է ուզում համոզել երիտասարդ, բայց անփորձ կուսկոմը, որին աջակցում են անասնապահական ֆերմայի նոր վարիչն ու կոլտնտեսականները ։
Ծանոթագրություններ
Կատեգորիա:1962 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Մոկո Հակոբյանի ֆիլմեր Կատեգորիա:«Հայֆիլմ» ստուդիայի ֆիլմեր
Հյուսիս-հարավ (ֆիլմ)
Հյուսիս-հարավ, 2015 թվականին «Sharm Pictures»-ի նկարահանած հայկական արկածային կինոկատակերգություն։
Սյուժե
Ֆիլմի հիմքում 4 տղայի ընկերությունն է. նրանցից մեկը փորձանքի մեջ է ընկնում, իսկ ընկերներն օգնում են «ջրից չոր դուրս գալ» ։
Կրտսեր գիտաշխատող Նվերը, մասնագիտական պատվեր ստանալով, մեծահարուստ Լամբերտ Խաչատուրովիչից, որոշում է օգտվել առիթից և ընկերների համար երեկույթ կազմակերպել պատվիրատուի շքեղ առանձնատանը։ Չափից դուրս աշխուժության արդյունքում ջարդվում է Լամբերտ Խաչատուրովիչի հոր արձանը։ Հաշվի առնելով վերջինիս վերաբերմունքը հոր հիշատակին՝ ընկերները հեշտությամբ պատկերացնում են Նվերի վախճանը...
Տղաները մոգոնում են «փրկության ծրագիր», սակայն ունքն ուղղելու փոխարեն աչքն էլ են հանում։ Այժմ նրանք ոչ միայն պետք է արձանի գումարը վճարեն, այլև՝ կազմակերպեն շքեղ հարսանիք, որի համար ստացած կանխավճարն այլևս չկա, իսկ փեսացուն խաղից դուրս է...
Արտաքին հղումներ
Կատեգորիա:2015 ֆիլմեր Կատեգորիա:Հայկական ֆիլմեր Կատեգորիա:Հայկական կինոկատակերգություններ Կատեգորիա:Դավիթ Բաբախանյանի ֆիլմեր Կատեգորիա:Հայերեն ֆիլմեր
Նիլա Ֆիշեր
Օսա Նիլա Մարիա Ֆիշեր (Åsa Nilla Maria Fischer, ), շվեդ ֆուտբոլիստուհի, որը հանդես է գալիս կենտրոնական պաշտպանի և հենակետային կիսապաշտպանի դիրքում։ Վոլֆսբուրգի և Շվեդիայի ազգային հավաքականի խաղացող։
Կարիերա
Շվեդիայի հավաքականում նորամուտը նշել է 2001 թվականին ։
2013 թվականին Եվրոպայի առաջնությունում երեք գնդակ է խփել և դարձել «Արծաթե խաղակոշիկի» դափնեկիր, չնայած այն հանգամանքին, որ խաղացել է կենտրոնական պաշտպանի դիրքում ։ Հաջող մրցելույթը գրավեց Չեմպիոնների լիգայի այդ պահին գործող Վոլֆսբուրգի ուշադրությունը։ Ի սկզբանե ակումբները պայմանավորվել էին, որ Ֆիշերը Գերմանիա կտեղափոխվի 2014 թվականի հունվարի 1-ից, սակայն օգոստոսին կողմերը համաձայնության եկան անհապաղ տրանսֆերի շուրջ ։
Վոլֆսբուրգի կազմում նորամուտը նշել է 2013 թվականի սեպտեմբերի 7-ին Բավարիայի դեմ 2013-2014 մրցաշրջանի մեկնարկային խաղում։
Ակումբ
Մալմյո
Վոլֆսբուրգ
Հավաքական
Շվեդիա
Արտաքին հղումներ
Կատեգորիա:Շվեդ ֆուտբոլիստներ Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատվային լեմուր
Կատվային լեմուրը (հայտնի է նաև կատվալեմուր, օղապոչ լեմուր կամ կատտա) (Lemur catta) լեմուրայինների ընտանիքին պատկանող տեսակ է։
Բնութագիրը
Կատվային լեմուրները մադագասկարի լեմուրների էնդեմիկ տեսակներից մեկն են համարվում։ Մարմնի երկարությունը 39-46 սմ է, պոչինը՝ 56-63 սմ։ Մարմնի քաշը 2,5-3,5 կգ է (արուները ավելի ծանր են, քան էգերը), պոչինը՝ 1,5 կգ։ Մեջքի մազածածկը և վերջույթները բաց մոխրագույն է, գլուխը, պարանոցը մուգ մոխրագույն։ Որովայնը, թաթերի ներսի հատվածը և դունչը սպիտակ է, աչքերի շուրջ սև եռանկյունաձև բծերով, քիթը` սև։ Պոչին կան 13 սև և սպիտակ օղակաձև նախշեր։
Կատվային լիմուրների համար առանձնահատուկ նշանակություն ունի նրանց երկար պոչը։ Այն ցեղատեսակի միջև ազդանշանի փոխանցման և հոտի տարածման միջոց է հանդիսանում, միաժամանակ պահապանում է կենդանու հավասարակշռությունը, երբ մագլցում կամ ցատկում է ծառերի ճյուղերին։
Տարածումը և բնական միջավայրը
Տարածված է Մադագասկար կղզու հարավային և հարավ-արևմտյան հատվածներում։ Հանդիպում են չոր անտառներում, թփուտներում։
Կատվային լեմուռներին կարելի է տեսնել աշխարհի մի շարք կենդանաբանական այգիներում՝ այդ թվում  Երևանի կենդանաբանական այգում։
Վարքը
Հիմնականում ապրում են խմբերով, խմբում կարող են լինել 5-ից մինչև 25 առանձնյակ։ Ի տարբերություն մյուս տեսակների էգերը խմբում դոմինանտ են և ղեկավարում են խումբը։
Լեմուրների այս տեսակը  օրվա մեծ մասը՝ գրեթե 40%-ը, անցկացնում է հողի վրա, իսկ ծառերի վրա ավելի շատ քնում կամ հանգստանում են։ Ազատորեն շարվում և ցատկում են ճյուղից ճյուղ։
Կատվային լեմուրները շատ են սիրում առավոտյան ժամերին խմբով արևային լոգանք ընդունել, նստում են հետևի ոտքերի վրա, իսկ առջևի վերջույթները մեկնում են կողքի։
Կատվային լեմուրները շատ աղմկոտ կենդանիներ են։
Ապրում են 19-19 տարի։ Անազատության մեջ կարող են ապրել մինչև 20-25 տարի, երբեմն՝ 30 տարի։
Սննդակարգը
Սնվում են մրգերով, տերևներով, ծաղիկներով, խոտերով, բույսերի արմատներով նաև միջատներով։
Բազմացումը
Զուգավորման շրջանը սկսվում է ապրիլ կեսերից։ Ձագերը ծնվում են օգոստոս-սեպտեմբեր ամիսներին։
Էգը ծնում է մեկ, կամ երկու ձագ։ Հղիությունը տևում է 134-ից 138 օր։ Նորածին ձագերն առաջին երկու շաբաթը կպած են մոր մարմնին, այնուհետև բարձրանում են մեջքին։
Առաջին ինքնուրույն քայլերը սկսում են անել չորս շաբաթից և աստիճանաբար սկսում են ինքնուրույնություն ձեռք բերել։ Ձագերը   լրիվ ինքնուրույն են դառնում 5-ից 6 ամսականում։
Պահպանման կարգավիճակը
Տեսակն ընդգրկված է ԲՊՄՄ (Բնության պահպանության միջազգային միություն) (IUCN) Կարմիր ցուցակում վտանգված (Endangered) կարգավիճակով և «Անհետացման եզրին գտնվող վայրի կենդանական ու բուսական աշխարհի տեսակների միջազգային առևտրի մասին» կոնվենցիայի (CITES) հավելված I–ում։
Սապովնելա (ֆուտբոլային ակումբ)
Ֆուտբոլային ակումբ «Սապովնելա» Թերջոլա, վրացական ֆուտբոլային ակումբ։ Հիմնադրվել է Թերջոլա քաղաքում։
Պատմությունը
Ակումբը հիմնադրվել է 1983 թվականին՝ Թերջոլաում։ Հիմնադրումից հետո սկսել է հանդես գալ Վրացական ԽՍՀ-ի առաջնությանը ։
1990 թվականին՝ երբ Վրաստանը դուրս եկավ ԽՍՀՄ-ի առաջնությունից թիմը սկսել է հանդես գալ Վրաստանի առաջնությունում։ 1992 թվականին դարձել է առաջնության փոխչեմպիոն, իսկ 1993 թվականին՝ բրոնզե մեդալակիր։
Թիմի լավագույն ռմբարկուն Կառլո Չինչալաձեն է, ով մեկ մրցաշրջանում դարձել է 18 գոլի հեղինակ ։ 2014/15 մրցաշրջանի արդյուքնում թիմը հռչակվել է առաջնության B խմբի չեմպիոն ։
Մարզադաշտը
Թիմը իր տնային հանդիպումներն անցկացնում է «Սապովնելա Արենա» մարզադաշտում։ Այն բացվել է 2012 թվականին։
Մարզադաշտը կարող է ընդունել մինչը 12000 հանդիսականի։
Արտաքին հղումներ
Կատեգորիա:Վրացական ֆուտբոլային ակումբներ
Sour Candy
«Sour Candy», ամերիկացի երգչուհի Լեդի Գագայի և հարավկորեական Blackpink գըրլ բենդի երգը։ Այն թողարկվել է թվային ներբեռնման և սթրիմինգի տարբերակներով, որպես Լեդի Գագայի` «Chromatica» վեցերորդ ստուդիական ալբոմի առաջին գովազդային սինգլ` 2020 թվականի մայիսի 28-ին։ Այն դենս փոփ, էլեկտրոփոփ և դիփ հաուս ժանրերի երգ է, համատեղված է հաուսի և պարային բիթերի հետ, իսկ տեքստում համեմատություն է դրվում հարաբերությունների և թթու կոնֆետի միջև։
Թողարկում
«Sour Candy»-ի մասին պաշտոնապես հայտարարվել է 2020 թվականի ապրիլի 22-ին, երբ Լեդի Գագան հրապարակել է իր` «Chromatica» ալբոմի երգացանկը ։ Երգի թողարկման մասին Գագան հայտարարել է իր սոցցանցերում` ալբոմի թողարկումից մեկ օր առաջ ։
Իրավունքներ և ձայնագրման մասնակիցներ
Տվյալները Tidal-ից ։
Արտաքին հղումներ
Կատեգորիա:Երգեր այբբենական կարգով Կատեգորիա:2020 սինգլներ Կատեգորիա:2020 երգեր Կատեգորիա:Լեդի Գագայի սինգլներ Կատեգորիա:Blackpink խմբի երգեր Կատեգորիա:Դանս-փոփ երգեր
Լամարոնդ
Լամարոնդ (Lamaronde), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 79 մարդ, բնակչության խտությունը` 30.98 մարդ/կմ²։ Բնակավայրը զբաղեցնում է 2.55 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 31 կմ արևմուտք։
Տնտեսություն
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 35-ը, իսկ ոչ ակտիվները` 12։ Ակտիվության ցուցանիշը կազմում է 74,5 %։ 35 աշխատունակ մարդկանցից աշխատել է 34 անձ (19 տղամարդ և 15 կին)։ Գործազուրկ են եղել 1 անձ (0 տղամարդ և 1 կին)։ 12 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տիցանո Վալ Պարմա
Տիցանո Վալ Պարմա (Tizzano Val Parma), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում ։
Բնակչությունը կազմում է 2129 մարդ։ Բնակչության միջին խտությունը՝ 27 մարդ/կմ²։ Զբաղեցնում է 78 կմ² տարածք։ Փոստային ինդեքս՝ 43028։ Հեռախոսային կոդը՝ 0521։
Սեպտեմբերի 21-ին կոմունայում նշվում է Մատթեոս առաքյալի հիշատակը։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Տերենցո
Տերենցո (Terenzo), կոմունա Իտալիայում։ Գտնվում է Էմիլիա Ռոմանիա մարզում՝ Պարմա գավառում ։
ԱՄՆ-ի արտաքին քաղաքականություն
Ամերիկայի Միացյալ Նահանգների արտաքին քաղաքականություն, ԱՄՆ-ի վարած արտաքին քաղաքականությունն այլ երկրների հետ։ Արտաքին քաղաքականությունը որոշում է նախագահը և իրականացվում է պետական դեպարտամենտի կողմից՝ պետքարտուղարի գլխավորությամբ։
Պաշտոնապես արտաքին քաղաքականության դոկտրինան ԱՄՆ քաղաքացիների և միջազգային հասարակության բարօրության նպատակներով ավելի անվտանգ, դեմոկրատական և ծաղկող աշխարհի ապահովումն է ։ Միացյալ Նահանգները, աշխարհում ունենալով ամենազարգացած դիվանագիտական ներկայացուցչությունների ցանցը, չափազանց կարևոր դեր են խաղում միջազգային հարաբերություններում։ ԱՄՆ-ը ՄԱԿ-ի և ՆԱՏՕ-ի հիմնադիր անդամն է, ՄԱԿ-ի Անվտանգության խորհրդի անդամը։ ԱՄՆ-ի դիվանագիտական զանգվածն ակտիվորեն մասնակցում է միջազգային հակամարտությունների և վեճերի զգալի մասի լուծմանը։
Տերենցո
Բնակչությունը կազմում է 1223 մարդ 2008 թվականի մարդահամարի տվյալների, բնակչության խտություն՝ 17 մարդ/կմ²։ Զբաղեցնում է 72 կմ² մակերես։ Փոստային ինդեքս՝ 43040։ Հեռախոսային կոդ՝ 0525։
ԱՄՆ-ի արտաքին քաղաքականություն
Պատմություն
Արդեն Առաջին համաշխարհային պատերազմի ժամանակ ԱՄՆ-ը ջանք էր գործադրում, որպեսզի համաշխարհային քաղաքական հարթակում առաջատար դիրքեր դուրս գա։ 1914-1917 թվականներին ԱՄՆ-ը մտցրեց չեզոքության քաղաքականությունը, որը դրական անդրադարձավ երկրի տնտեսության վրա։
Տերենցո
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կնուդ Եսպերսեն
Կնուդ Եսպերսեն (Knud Jespersen, ), դանիացի քաղաքական գործիչ։
ԱՄՆ-ի արտաքին քաղաքականություն
Պատմություն
1920-ական թվականներին ԱՄՆ-ը պայքարում էր Լատինական Ամերիկայում քաղաքական էքսպանսիայի դեմ՝ հողեր գնելով և իր ընկերությունների միջոցով վարկեր տրամադրելով։ Այդ շրջանի որոշ երկրներում ԱՄՆ-ն ուղղակիորեն վերահսկում էր ֆինանսները և մաքսատունը՝ մի շարք դեպքերում իր ներկայությունն ամրապնդելով զորքով։
Երկրորդ համաշխարհային պատերազմից առաջ ԱՄՆ-ի ղեկավարող էլիտայի շրջանում հայտնի էր մեկուսացման դոկտրինան։
Կնուդ Եսպերսեն
Ծնվել է 1926 թվականի ապրիլի 12-ին՝ Դանիայի Սկուլստեդե ավանում։
ԱՄՆ-ի արտաքին քաղաքականություն
Պատմություն
1940-ական թվականներից Միացյալ Նահանգները մասնակցել են աշխարհում տեղի ունեցող բազում զինված հակամարտությունների և ռազմական հեղաշրջումների, որոնց թվում են 1953 թվականին Իրանի հեղաշրջումը, 1961 թվականին Խոզերի ծոցի գործողությունը, պատերազմները Հարավսլավիայում, Աֆղանստանում և Իրաքում։
Ինչպես 2002 թվականին նշում էր «Ժենմին Ժիբաոն»՝ սառը պատերազմի ավարտից հետո ԱՄՆ-ը ձգտում էր ստեղծել իր կողմից ղեկավարվող միաբևեռ աշխարհ ։
Կնուդ Եսպերսեն
1942 թվականին դարձել է Դանիայի կոմունիստական կուսակցության (ԴԿԿ) անդամ։ Նացիստական Գերմանիայի կողմից Դանիայի օկուպացիայի տարիներին (1940-1945 թվականներ) մասնակցել է Դիմադրության շարժմանը։ 1953 թվականին երկրի՝ այն ժամանակվա խոշորագույն արհմիության՝ Պահեստային և նավահանգստային բանվորների միության Օլբորգի մասնաճյուղի նախագահն էր։ 1951 թվականին ընտրվել է ԴԿԿ հյուսիսուտլանդյան մարզային կազմակերպության նախագահ, 1952 թվականին՝ ԴԿԿ ԿԿ-ի անդամ։ 1958 թվականից ԴԿԿ նախագահն էր։ 1976 թվականին պարգևատրվել է «Հոկտեմբերյան հեղափոխության» շքանշանով։
ԱՄՆ-ի արտաքին քաղաքականություն
Պատմություն
Պրոֆեսոր Ջոն Նիկոլաս Գրեյի կարծիքով ԱՄՆ-ի աշխարհում առաջինը լինելու հնարավորությունը կորցնելը նշանավորվեց Իրաքում պատերազմի սկսմամբ, որն արագացավ համաշխարհային տնտեսական ճգնաժամով (2008 թվականից) ։
Ռուսաստանում ԱՄՆ նախկին դեսպանի՝ Ջեյմս Ֆրանկլին Քոլինզի հայտարարության համաձայն՝ ԱՄՆ-ի արտաքին քաղաքականության վերանայման և առաջնայնությունների փոփոխման մասին խոսակցությունները որևէ հիմք չունեն․ ԱՄՆ-ի առջև նախկինի պես կանգնած են Չինաստանի զսպման, իսլամական արմատականության խնդրի լուծման, նավթային ռեսուրսների վերահսկման, ՆԱՏՕ-ի ամրապնդման, Տրանսատլանտյան հարաբերությունների զարգացման, Հեռավոր Արևելքի դեմոկրատական պետությունների, Հնդկաստանի հետ դաշինքի կնքման հարցերը, հատուկ նշանակություն ունի Իրանի հետ խնդիրը ։
Արտաքին հղումներ
Կատեգորիա:ԱՄՆ-ի արտաքին քաղաքականություն Կատեգորիա:ԱՄՆ-ի իրավունք
Պիոմբինո Դեզե
Պիոմբինո Դեզե (Piombino Dese)), կոմունա Իտալիայում, գտնվում է Վենետո մարզում՝ Պադովա գավառում ։
Ալեքսանդր Գոլովին (այլ կիրառումներ)
Ալեքսանդր Գոլովին անուն-ազգանունով հայտնի են հետևյալ անձինք.
Պիոմբինո Դեզե
Քաղաքի հովանավոր սուրբը համարվում է՝ San Giuseppe։ Տոնական օրը նշվում է մարտի 19-ին։
Ծանոթագրություններ
Կատեգորիա:Իտալիայի բնակավայրեր
Սարսափելի գորշ բրդոտը
Սարսափելի գորշ բրդոտը (Страшный серый лохматый), խորհրդային նկարված մուլտիպլիկացիոն ֆիլմ` ըստ Սերգեյ Կոզլովի հեքիաթի։ Բանաստեղծական ու քնարերգական մուլտֆիլմը ստեղծվել է ռեժիսոր Ալլա Գրաչովայի կողմից ։
Սյուժե
Մուլտֆիլմն այն մասին է, թե ինչպես էին կենդանիները վախենում ինչ-որ սարսափելի, մոխրագույն և բրդոտ, առանց գլխի, պոչի և թաթերի էակից, որը նստած էր գետում։ Բայց վերջում պարզվում է, որ այն պարզապես մառախուղ է։
Արտաքին հղումներ
Կատեգորիա:1971 մուլտֆիլմեր Կատեգորիա:Խորհրդային մուլտֆիլմեր Կատեգորիա:Ալլա Գրաչովայի մուլտֆիլմեր Կատեգորիա:«Կիևնաուչֆիլմ» ստուդիայի մուլտֆիլմեր
Orbiter (ԱԹՍ)
Նկարագիր
Սարքը կառուցված է «թռչող թև» սկզբունքով։ Ունի անաղմուկ էլեկտրական շարժիչ։ Սարքավորումների կոմպլեկտը ներառում է էլեկտրաօպտիկական և ինֆրակարմիր տեսախցիկներ, կապի և տեղեկություն հաղորդելու միջոցներ։ Ղեկավարում է օպերատորը։ Կարող է տեղափոխվել ուսապարկում։ Կատապուլտից թռիչքի պատրաստությունը պահանջում է տասը րոպե։ Վայրէջքը իրագործվում է պարաշյուտով։
Տարբերակներ և մոդիֆիկացիաներ
Անօդաչու թռչող սարքը արտադրվում է մի քանի մոդիֆիկացիաներով՝
Արտաքին հղումներ
Կատեգորիա:Անօդաչու օդանավեր Կատեգորիա:Իսրայելի անօդաչու օդանավեր
Մանկական ֆիլմ
Մանկական ֆիլմ, ֆիլմեր են, որոնք նախատեսված են ինչպես երեխաների դիտման, այնպես էլ` լայն հանդիսատեսի համար (այսպես կոչված` «ընտանեկան ֆիլմեր» (family films)): Դրանք կարող են տարբերվել իրենց ժանրերով և լինել գեղարվեստական, մուլտիպլիկացիոն, վավերագրական, ուսուցանող-հանրաճանաչ ։